Document ID: 31977R2724

ΚΑΝΟΝΙΣΜΟΣ (ΕΟΚ) αριθ. 2724/77 ΤΗΣ ΕΠΙΤΡΟΠΗΣ της 8ης Δεκεμβρίου 1977 περί τροποποιήσεως του κανονισμού (ΕΟΚ) αριθ. 1624/76 όσον αφορά το συμπληρωματικό ποσό ενισχύσεως για το αποκορυφωμένο γάλα σε σκόνη το μετουσιωμένο ή μεταποιημένο σε σύνθετες ζωοτροφές στο έδαφος άλλου Κράτους μέλους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 559/76 (2), και ιδίως το άρθρο 10 παράγραφος 3,
Εκτιμώντας:
ότι ο κανονισμός (ΕΟΚ) αριθ. 1624/76 της Επιτροπής, της 2ας Ιουλίου 1976, περί ιδιαιτέρων διατάξεων που αφορούν την καταβολή της ενισχύσεως για το αποκορυφωμένο γάλα σε σκόνη το μετουσιωμένο ή μεταποιημένο σε σύνθετες ζωοτροφές στο έδαφος άλλου Κράτους μέλους (3), όπως τροποποιήθηκε τελευταία από τον κανονισμό (ΕΟΚ) αριθ. 1983/77 (4), προβλέπει στο άρθρο 8 παράγραφος 1 ότι το ποσό της ενισχύσεως που καταβάλλεται στον εξαγωγέα είναι εκείνο που ισχύει την ημέρα της συμπληρώσεως των τελωνειακών διατυπώσεων εξαγωγής προς το Κράτος μέλος προορισμού- ότι στο άρθρο 8 παράγραφος 2 προβλέπεται, ότι στην περίπτωση που το ποσό ενισχύσεως που ισχύει την ημέρα της μετουσιώσεως ή της μεταποιήσεως σε σύνθετες ζωοτροφές είναι ανώτερο από εκείνο που ισχύει την ημέρα εξαγωγής, καταβάλλεται από το Κράτος μέλος αποστολής στον εξαγωγέα, ο οποίος δύναται να πληρώσει τον εισαγωγέα, συμπληρωματικό ποσό ενισχύσεως ίσο με τη διαφορά μεταξύ των δύο αυτών ποσών για τις ποσότητες που έχουν μεταποιηθεί μετά από την ημερομηνία της αυξήσεως-
ότι αυτή η διαδικασία προσαρμογής της ενισχύσεως δύναται να οδηγήσει, ιδίως λόγω των διαφόρων μετατροπών, στην έλλειψη αντιστοιχίας μεταξύ του κόστους μετά τη μεταποίηση του εισαγομένου αποκορυφωμένου γάλακτος σε σκόνη και του τελικού κόστους του προϊόντος που αγοράζεται στο Κράτος μέλος προορισμού- ότι εξ άλλου, ανάλογο αποτέλεσμα δύναται να προκύψει από μια υποτίμηση του αντιπροσωπευτικού συντελεστού του Κράτους μέλους προορισμού-
ότι για να διορθωθεί η κατάσταση αυτή, πρέπει να επεκταθεί η χορήγηση της συμπληρωματικής ενισχύσεως στην περίπτωση μιας υποτιμήσεως του αντιπροσωπευτικού συντελεστού του Κράτους μέλους προορισμού- ότι ενδείκνυται, επί πλέον, να προβλεφθεί ότι το συμπληρωματικό ποσό καταβάλλεται στον εισαγωγέα από το Κράτος μέλος προορισμού για να απλοποιηθούν επίσης οι διοικητικές διατυπώσεις-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 8 του κανονισμού (ΕΟΚ) αριθ. 1624/76, η παράγραφος 2 πρώτο εδάφιο αντικαθίσταται από την ακόλουθη παράγραφο:
"2. Στην περίπτωση που μια αύξηση του ποσού της ενισχύσεως, εκφραζομένη στο νόμισμα του Κράτους μέλους προορισμού, επέρχεται μεταξύ της ημερομηνίας που αναφέρεται στην παράγραφο 1 και της ημέρας που αναφέρεται στο άρθρο 9 του κανονισμού (ΕΟΚ) αριθ. 990/72, καταβάλλεται από την αρμόδια αρχή του Κράτους μέλους προορισμού στον εισαγωγέα κατόπιν αιτήσεως, ποσό αντίστοιχο αυτής της αυξήσεως. Το συμπληρωματικό ποσό καταβάλλεται μόνο για τις ποσότητες:
- για τις οποίες προσάγεται βεβαίωση επισήμου οργανισμού ότι η μετουσίωση ή η μεταποίηση έγινε μόνο από την ημερομηνία εφαρμογής του νέου ποσού ενισχύσεως και
- για τις οποίες η ασφάλεια αποδεσμεύθηκε ή θα αποδεσμευθεί σύμφωνα με το άρθρο 2 παράγραφος 5."
Άρθρο 2
Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 8 Δεκεμβρίου 1977.

Labels: 17
6